**KUULUTUS**

**KYYJÄRVEN KAUNISKANKAAN TUULI- JA AURINKOVOIMAPUISTON OSAYLEISKAAVAN EHDOTUSVAIHEEN AINEISTO NÄHTÄVILLE**

**Kyyjärven kunnanhallitus on päättänyt 24.3.2025 § 49 asettaa Kauniskankaan tuuli- ja aurinkovoimapuiston osayleiskaavan nähtäville ehdotusvaiheen kuulemista varten (AKL 65 §, MRA 19 §).** Hankealue sijaitsee Keski-Suomen luoteisosassa Kyyjärven kunnassa. Kyyjärven keskusta sijoittuu suunnittelualueelta noin 5 kilometrin päähän koilliseen. Hankkeen pinta-ala on noin 1 654 ha.

Kaavoituksen tavoitteena on mahdollistaa suunniteltavan tuuli- ja aurinkovoimahankkeen sijoittuminen Kyyjärven Kauniskankaalle laatimalla alueidenkäyttölain 77 a §:n mukainen oikeusvaikutteinen yleiskaava, jota voidaan käyttää suoraan rakentamisluvan perusteena tuulivoimaloiden alueilla. Laajimmillaan osayleiskaava mahdollistaisi enintään 7 tuulivoimalan rakentamisen kaavassa niille osoitetuille alueille (tv-1). Osayleiskaavassa on osoitettu selvitysaluemerkinnät enintään 335–380 hehtaarin suuruiselle aurinkovoimala-alueelle sekä teollisuustoiminnoille, joille on suunniteltu datakeskustoimintaa.

Tuuli- ja aurinkovoimapuisto muodostuu tuulivoimaloista perustuksineen, aurinkoenergian tuotantoalueista, niitä yhdistävistä maakaapeleista, tuuli- ja aurinkovoimapuiston sähköasemasta, sähköverkkoon liittymistä varten tarvittavasta 110 kV:n ilmajohdosta sekä tuulivoimaloita yhdistävistä huoltoteistä, sekä mahdollisen datakeskusalueen vaatimasta infrastruktuurista. Suunnitteilla olevat tuulivoimalat ovat teholtaan enintään 7–10 MW ja kokonaisteho on noin 49–70 MW. Valtakunnan verkkoon liittyminen tapahtuu noin 12 km:n päässä Alajärven Möksyn sähköasemalla. Selvitysalueiden osalta maankäyttöratkaisu ja vaikutusarviot tarkentuvat jatkosuunnittelussa.

**Osayleiskaavan ehdotusaineisto asetetaan nähtäville 2.4. – 2.5.2025** väliseksi ajaksi Kyyjärven kunnanvirastolle (Kivirannantie 4), kaavoitushankkeen verkkosivuille osoitteeseen [app.maptionnaire.com/p/3nl63xjm3h8a](https://eur01.safelinks.protection.outlook.com/?url=http%3A%2F%2Fapp.maptionnaire.com%2Fp%2F3nl63xjm3h8a&data=05%7C02%7Ctuija.soini%40saarijarvi.fi%7C0128987902e347f0892208dd57211206%7C28993e16a71c485fae3939987cc250b1%7C0%7C0%7C638762521725780878%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=R9jnkmc4Q3R1LsJKgRar3lfP5tiniaqYPRC1BtdAdjs%3D&reserved=0). Aineisto on nähtävillä myös Kyyjärven kirjastossa osoitteessa Tuliharjuntie 43.

**Kaava-aineistoa koskevat muistutukset ja lausunnot tulee jättää viimeistään 2.5.2025 mennessä** ensisijaisesti sähköisesti osoitteeseen kirjaamo@kyyjarvi.fi. Kirjalliset kannanotot toimitetaan osoitteeseen Kyyjärven kunta, Kauniskankaan tuulivoimahanke, Kivirannantie 4, 43700 Kyyjärvi.

**Hankkeessa järjestetään yleisötilaisuus 15.4.2025 klo 17.00–19.00** Kyyjärven Kivirannassa osoitteessa Kivirannantie 4. Paikan päälle voi saapua klo 16.30 alkaen. Yleisötilaisuuteen on mahdollista osallistua myös etäyhteyden välityksellä. Linkki ja ohjeet tilaisuuteen osallistumiseksi tulevat kunnan verkkosivuille [www.kyyjarvi.fi](http://www.kyyjarvi.fi) (ajankohtaista-osioon) sekä hankkeen verkkosivuille osoitteeseen [app.maptionnaire.com/p/3nl63xjm3h8a](https://eur01.safelinks.protection.outlook.com/?url=http%3A%2F%2Fapp.maptionnaire.com%2Fp%2F3nl63xjm3h8a&data=05%7C02%7Ctuija.soini%40saarijarvi.fi%7C0128987902e347f0892208dd57211206%7C28993e16a71c485fae3939987cc250b1%7C0%7C0%7C638762521725780878%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=R9jnkmc4Q3R1LsJKgRar3lfP5tiniaqYPRC1BtdAdjs%3D&reserved=0).

**LISÄTIETOJA ANTAVAT:**

**KYYJÄRVEN KUNTA:**

**Aluearkkitehtipalvelut**

Kaavoitusjohtaja Ulla-Maija Humppi, p. 044 459 8405, etunimi.sukunimi@saarijarvi.fi

**KAAVAKONSULTTI:**

**Ramboll Finland Oy**

Kaavan projektipäällikkö Pirjo Pellikka, p. 040 532 2380, etunimi.sukunimi@ramboll.fi

**HANKKEESTA VASTAAVA:**

**WestWind Oy**, Pekka Purola, p. 040 018 1812, etunimi.sukunimi@west-wind.fi